Béla Illés

Béla Illés (* 22. marec 1895, Košice  † 5. január 1974, Budapešť, Maďarsko) bol ľavicovo orientovaný maďarský prozaik a novinár. Jeho diela boli preložené do viacerých jazykov sveta. Vo svojich dielach čerpal námety z prostredia Podkarpatskej Rusi a z bojov maďarskej a sovietskej armády v 2. svetovej vojne.ILLÉS, Béla. In: 

Roku 1916 ukončil univerzitu a získal titul doktor práv. V prvej svetovej vojne bojoval na rumunskej, albánskej a talianskej fronte. Po vojne, po krátkom pobyte vo Viedni, sa presťahoval do Sovietskeho zväzu, kde začínal ako robotník vo fabrike, neskôr sa stal členom Zväzu sovietskych spisovateľov. V druhej svetovej vojne bojoval v Červenej armáde. Do Maďarska sa vrátil v roku 1945, kde sa venoval spisovateľskej činnosti.

 Preložené diela 
 Škipetári : Román. Bratislava: Dukla, 1949.
 Karpatská rapsódia: román v 3 častiach. Bratislava: Práca, 1950 (z maďarského originálu preložil Ľudo Zúbek).
 Od Moskvy po Budapesť. 1. vyd. Bratislava: Dukla, 1950 (2. vyd 1951).
 Oheň pod Moskvou : Novely. Bratislava: Slovenský spisovateľ, 1951 (z maďarského originálu preložil Ján Polanský).
 Zápas o vlasť. Bratislava: Tatran, 1976 (z maďarského originálu preložil Július Albrecht).

 Galéria 

 Referencie 

Kategória:Maďarskí spisovatelia
Kategória:Maďarskí novinári
Kategória:Osobnosti z Košíc
Kategória:Pochovaní na cintoríne Kerepesi